《千古吟》
宋代·钱时

日杲杲兮风叶翩翩，饥我禾黍兮渴饮涧泉。
伏羲非画孔非编，非有秘旨天外传。
小黠大痴亦何苦，汗牛充栋终不补。
晴窗白发一事无，独抱遗经吊千古。

作者简介：严州淳安人，字子是，号融堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《融堂书解》、《四书管见》、《两汉笔记》等。